КОМИ РЕСПУБЛИКАЛӦН

**ОЛАНПАС**

**Вот перъян юалӧмъяс серти Коми Республикаса ӧткымын оланпастэчас актӧ вежсьӧмъяс пыртӧм йылысь**

## Примитӧма Коми Республикаса

Каналан Сӧветӧн 2019 вося вӧльгым тӧлысь 28 лунӧ

**1 статья.** Пыртны “Транспорт вот йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2003, 4 №, 2474 ст.; 2004, 3 №, 3051 ст.; 2006, 7 №, 4486 ст., 9 №, 4560 ст.; 2007, 2 №, 4696 ст.; 2009, 40 №, 737 ст.; 2010, 44 №, 1014 ст.; 2011, 47 №, 1342 ст.; 2014, 13 №, 204 ст.; 27 №, 515 ст.; 2015, 21 №, 291 ст.; 22 №, 306 ст.; 2018, 7 №, 119 ст.) татшӧм вежсьӧмъяс:

1. 2 статьяса 1 юкӧнын:

1) “ӧти регистрӧвӧй тонна” кывъяс бӧрын содтыны “, валӧвӧй тӧранлун ӧти единица” кывъяс;

2) “Абу самоходнӧй (буксируйтан) суднояс, кодъяслы урчитсьӧ валӧвӧй тӧранлун (валӧвӧй тӧранлунлӧн быд регистрӧвӧй тоннаысь)” позицияса 1 графаын “(валӧвӧй тӧранлунлӧн быд регистрӧвӧй тоннаысь)” кывъяс вежны “(быд регистрӧвӧй тоннаысь либӧ быд валӧвӧй тӧранлун единицаысь сэк, кор валӧвӧй тӧранлунсӧ урчитӧма ыдждалун индытӧг)” кывъясӧн.

2. 4 статья гижны тадзи:

**“4 статья. Вот да вот серти авансӧвӧй мынтысьӧмъяс мынтан пӧрадок**

Вот мынтысь организацияяс мынтӧны вотсӧ да вот серти авансӧвӧй мынтысьӧмъяссӧ транспорт средствояслӧн меститчанін серти.”.

3. 41 статьяын:

1) 2 юкӧн гижны тадзи:

“2. Чинтыны транспорт вот серти ставкасӧ транспорт вот серти индӧм ставкаысь 50 прӧчент вылӧ:

1) федеральнӧй пошта связь организацияяслы;

2) организацияяслы да асшӧр уджалысьяслы, кодъяс кар пытшкын, кар бердын да каръяс костын автомашина транспортӧн пыр новлӧдлӧны ветлысь-мунысьясӧс да туй кӧлуй, транспорт средствояс серти, кутшӧмъясӧс оборудуйтӧма природнӧй биаруӧн моторнӧй ломтас пыдди вӧдитчӧм могысь да кутшӧмъясӧн вӧдитчӧны индӧм новлӧдлӧмъяссӧ збыльмӧдӧм могысь;

3) торъя йӧзлы транспорт средствояс серти, кутшӧмъясӧс оборудуйтӧма природнӧй биаруӧн моторнӧй ломтас пыдди вӧдитчӧм могысь.”;

2) 3 юкӧнын:

а) медводдза абзац киритны;

б) мӧд абзацын “тайӧ статья серти” кывъяс вежны “тайӧ статьяса 1 юкӧн да 2 юкӧнлӧн 3 пункт серти” кывъясӧн.

**2 статья.** Пыртны “Коми Республика мутасын организацияяслӧн эмбур вылӧ вот йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2004, 3 №, 3050 ст.; 2006, 7 №, 4486 ст.; 2007, 11 №, 5152 ст.; 2014, 27 №, 512 ст.; 2018, 7 №, 119 ст.; 17 №, 307 ст.) татшӧм вежсьӧмъяс:

1. 2 статьяын:

1) 1 юкӧн гижны тадзи:

“1. Вотставкасӧ индӧны 2,2 прӧчент ыдждаын, мӧдторсӧ кӧ абу урчитӧма тайӧ статьялӧн 2 – 4 юкӧнъясӧн.”;

2) 2 юкӧнын “2018 – 2019 вояс вылӧ индӧны 1,5 прӧчент ыдждаын, 2020 да водзӧ мунысь вояс вылӧ 2 прӧчент ыдждаын” кывъяс вежны “Россия Федерацияса вот кодекслӧн 380 статьяса 31 да 32 пунктъясын индӧм объектъяс кындзи, индӧны 2 прӧчент ыдждаын” кывъясӧн;

3) 4 юкӧнса 2 пунктын “11, 3, 31 ‒ 32 пунктъясӧн” кывъяс вежны “11, 31 да 32 пунктъясӧн” кывъясӧн;

4) 5 юкӧн киритны.

2. 41 статьяын:

1) 1 юкӧнын “1 – 4 пунктувъясын” кывъяс вежны “1 – 3 пунктувъясын” кывъясӧн;

2) 2 юкӧн киритны.

**3 статья.** Пыртны“Коми Республика мутасын вот перъян кокньӧдӧм системаӧн да вот перъян патентнӧй системаӧн вӧдитчигӧн асшӧр уджалысьяслы ноль прӧчент ыджда вот ставка индӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2015, 7 №, 65 ст.; 2016, 20 №, 303 ст.) татшӧм вежсьӧм:

Оланпас дорӧ 1 содтӧдын 39 позиция киритны.

**4 статья.** Тайӧ Оланпасыс вынсялӧ 2020 вося тӧвшӧр тӧлысь 1 лунсянь, но сійӧс официальнӧя йӧзӧдан лунсянь ӧти тӧлысь кольӧм мысти оз водзджык, положениеяс кындзи, кутшӧмъяслы тайӧ статьяын индӧма налӧн мӧд вынсялан кадколастъяс.

Тайӧ Оланпаслӧн 1 статьяса 2 пунктлӧн положениеясыс вынсялӧны 2021 вося тӧвшӧр тӧлысь 1 лунсянь да наӧн вӧдитчӧны 2020 вося вот периодысь транспорт вот мынтӧмсянь.

Тайӧ Оланпаслӧн 1 статьяса 3 пунктлӧн витӧд, квайтӧд абзацъясса положениеясыс вынаӧсь 2024 вося ӧшым тӧлысь 31 лунӧдз.

Коми Республикаса Юралысь С.А. Гапликов

Сыктывкар

2019 вося вӧльгым тӧлысь 29 лун

84-РЗ №